**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību "Latvijas Leļļu teātris" peļņas daļu” sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. | Pamatojums | Ministru kabineta 2009.gada 15.decembra noteikumu Nr.1471 "Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu" (turpmāk – noteikumi Nr.1471) 5. punkts |
|  2. | Pašreizējā situācija un problēmas | Valsts sabiedrība ar ierobežotu atbildību “Latvijas Leļļu teātris” (turpmāk – kapitālsabiedrība) komercdarbību 2010. gadā ir noslēgusi ar peļņu LVL 7 505 apmērā. Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 22.decembra noteikumu Nr.1471 „Kārtība, kādā tiek noteikta valsts budžetā izmaksājamā peļņas daļa par valsts kapitāla izmantošanu” (turpmāk noteikumi Nr.1471) 4.1 punktu minimālo dividendēs izmaksājamo peļņas daļu par 2010. pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, – 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi. Tādejādi kapitālsabiedrībai pēc lēmuma pieņemšanas par dividenžu sadali Valsts kasē par 2010.gadu būtu jāieskaita dividendes LVL 6 754.50 apmērā.  Savukārt noteikumu Nr. 1471 5.punkts noteic, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai. |
|  3. | Saistītie politikas ietekmes novērtējumi un pētījumi | Projekts šo jomu neskar |
|  4. | Tiesiskā regulējuma mērķis un būtība | Ministru kabineta rīkojuma projekts **“**Par valstij dividendēs izmaksājamo valsts sabiedrības ar ierobežotu atbildību „Latvijas Leļļu teātris” peļņas daļu”paredz kapitālsabiedrībai no peļņas 2010. pārskata gadā nav jāmaksā dividendes no peļņas par 2010.gadu.Rīkojuma projektam, atbilstoši noteikumu Nr. 1471 5.1. apakšpunktam, sniedzam sekojošu ekonomisko pamatojumu. Kultūras ministrija kā kapitālsabiedrības kapitāla daļu turētājs ir pieņēmusi sekojošus lēmumus par kapitālsabiedrības gada pārskatu apstiprināšanu:2011.gada 28.aprīļa lēmums Nr.6-3-12, ar kuru apstiprināts valsts kapitālsabiedrības 2010.gada pārskats un pieņemts lēmums priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Tādejādi šobrīd lēmums par kapitālsabiedrības 2010.gada peļņas sadali nav pieņemts un peļņa nav sadalīta. 2010.gada nesadalītā peļņa atbilstoši Gada pārskatu likuma 20.pantam ir ietverta attiecīgā pārskata gada bilances postenī „Pārskata gada nesadalītā peļņa”. Ņemot vērā kapitālsabiedrības izteikto lūgumu, kapitālsabiedrības 2010.pārskata gada peļņu atstāt nesadalītu, tika izvērtētas kapitālsabiedrības iespējas 2011.gadā veikt dividenžu izmaksu par 2010.pārskata gadu – kopā LVL 6 754.50 apmērā. Ņemot vērā to, ka kopējais kapitālsabiedrības ieņēmumu budžets ir samazinājies jo ekonomiskās recesijas apstākļos ievērojami kritusi iedzīvotāju pirktspēja, ko īpaši negatīvi izjūt ģimenes ar bērniem. Lai padarītu teātra pakalpojumu pieejamu dažādām sabiedrības mērķgrupām, teātris nodrošina biļetes par pazeminātām cenām apmeklētāju grupām, daudzbērnu ģimenēm un ģimenēm ar bērniem ar īpašām vajadzībām. Lai nodrošinātu kultūras pakalpojumu pieejamību gan Latvijas reģionos, gan maznodrošinātajiem iedzīvotājiem, teātra izbraukumos biļetes tiek pārdotas par cenu, kas samazināta pat līdz 80% no ieejas biļešu cenas stacionāra izrādēm. Regulāri tiek izplatītas biļetes arī labdarības mērķiem, tādejādi dodot iespēju apmeklēt teātra izrādes Latvijas bērnunamu bērniem un bērniem no maznodrošinātajām ģimenēm. Kapitālsabiedrība regulāri organizē arī bezmaksas aktīvās atpūtas pasākumus ģimenēm, popularizējot leļļu teātra mākslu sabiedrībā un padarot teātra pakalpojumu pieejamu dažādām sabiedrības grupām.Kapitālsabiedrība apsaimnieko nekustamo īpašumu K.Barona ielā 16/18 pamatojoties uz kapitālsabiedrības un VAS „Valsts nekustamie īpašumi” 2006. gadā noslēgto „Nekustamā īpašuma Rīgā, K.Barona ielā 16/18 pārvaldīšanas un daļas lietošanas līgumu Nr. 2584”. Saskaņā ar līguma 3.1. punktu kapitālsabiedrības pienākums ir remontdarbu, t.sk. renovācijas, restaurācijas un rekonstrukcijas veikšana. Sakarā ar iepriekšējās ziemas sarežģītajiem laika apstākļiem, tika būtiski bojātas teātra ēkas jumta betona pārsedzes. Neraugoties uz to, ka tika veikti jumta tīrīšanas darbi, vairākkārtīgi gan izrāžu, gan mēģinājumu laikā uz teātra Lielās skatuves tecēja ūdens. Līdz ar to var tikt apdraudēta teātra darbinieku darba vides drošība, kā arī teātra pamatfunkcijas veikšana.Iepriekšējos gados nepietiekamā finansējuma dēļ, nebija iespēja novirzīt līdzekļus ēkas remontam. Līdz ar to, krītoties pašu ieņēmumiem samazinātas pirktspējas apstākļos, iespēja novirzīt dividendes par 2010.pārskata gadu teātra ēku jumtu remontam, ir ekonomiski pamatota un nepieciešama, lai novērstu draudus teātra pamatfunkciju nodrošināšanai.Atbilstoši Noteikumu nr.1471 5.1.punktam, norādām: pamatojoties uz Kultūras institūciju likuma 23 panta otro daļu, kapitālsabiedrība veic valsts deleģētas kultūras funkcijas, kuras ietvaros kapitālsabiedrības tieši uzdevumi ietver sabiedrības vajadzībām nodrošināt un padarīt pieejamus profesionālās mākslas produktus- teātra izrādes. Ņemot vērā, ka kapitālsabiedrības darbības mērķis un darbība ir valsts deleģētu funkciju veikšana atbilstoši Kultūras institūciju likuma 23.panta otrajai daļai, atšķirīgas dividenžu daļas noteikšana un tās novirzīšanai šai funkcijai nerada kapitālsabiedrībai ekonomiskas priekšrocības. Lai novērstu draudus kapitālsabiedrības komercdarbības ilgtspējīgai attīstībai un lai kapitālsabiedrība spētu nodrošināt ar kultūras funkciju deleģēšanu saistītos uzdevumus un rezultatīvos rādītājus 2011.gadā, efektīvi būtu maksimālu kapitālsabiedrības peļņas daļu ieguldīt teātra ēku jumtu remontam, tādejādi veicinot kvalitatīvu teātra pamatfunkciju nodrošināšanu. Tādējādi Kultūras ministrijas ieskatā atšķirīgas dividendēs izmaksājamās peļņas daļas noteikšana atbilst Noteikumu Nr.1471 5.1.apakšpunktā noteiktajam „nepieciešams novērst draudus kapitālsabiedrības ilgtspējīgai attīstībai un konkurētspējas saglabāšanai.”  |
|  5. | Projekta izstrādē iesaistītās institūcijas | Kultūras ministrija |
|  6. | Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** | **2011.gads** |  Turpmākie trīs gadi (tūkst. latu) |
| **2012** | **2013** | **2014** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |  Izmaiņas, salīdzinot ar kārtējo (n) gadu |
|  1 |  2 |  3 |  4 |  5 |  6 |
|  1. Budžeta ieņēmumi: | 0 | -6.7 | Nav attiecināms | Nav attiecināms | Nav attiecināms |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | -6.7 | Nav attiecināms | Nav attiecināms | Nav attiecināms |
|  1.2. valsts speciālais budžets | 0 | 0 | Nav attiecināms | Nav attiecināms | Nav attiecināms |
|  1.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  2. Budžeta izdevumi: | 0 | 0 | Nav attiecināms | Nav attiecināms | Nav attiecināms |
|  2.1. valsts pamatbudžets | 0 | 0 | Nav attiecināms | Nav attiecināms | Nav attiecināms |
|  2.2. valsts speciālais budžets |  0 | 0 | Nav attiecināms   |  Nav attiecināms | Nav attiecināms |
|  2.3. pašvaldību budžets | 0 | 0 | Nav attiecināms | Nav attiecināms | Nav attiecināms |
|  3. Finansiālā ietekme: |    |   -6.7 | Nav attiecināms | Nav attiecināms   | Nav attiecināms   |
|  3.1. valsts pamatbudžets | 0 | -6.7 | Nav attiecināms   | Nav attiecināms | Nav attiecināms |
|  3.2. speciālais budžets | 0 | 0 | Nav attiecināms | Nav attiecināms | Nav attiecināms |
|  3.3. pašvaldību budžets | 0 | 0 | Nav attiecināms   | Nav attiecināms | Nav attiecināms |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms   | Nav attiecināms   |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|  5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms   |
|  5.1. valsts pamatbudžets |   0 | Nav attiecināms | Nav attiecināms   | Nav attiecināms   |
|  5.2. speciālais budžets |   0 | Nav attiecināms | Nav attiecināms | Nav attiecināms |
|  5.3. pašvaldību budžets |   0 | Nav attiecināms | Nav attiecināms | Nav attiecināms |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | Ņemot vērā ievērojamu teātra ieņēmumu budžeta samazinājumu salīdzinājumā ar 2009.gadu, 2011.gada budžetā līdzekļi dividenžu samaksai netika plānoti. Kapitālsabiedrības dividenžu samaksa par 2010.gadu būtu jāveic no pašlaik kapitālsabiedrības rīcībā esošajiem līdzekļiem. Pieņemot lēmumu par atšķirīgu dividendēs izmaksājamo summu (nosakot 0% likmi), valsts budžetā netiktu pārskaitīta summa LVL 6 754.50 apmērā, bet minētā summa paliktu kapitālsabiedrības rīcībā un tiktu novirzīta kapitālsabiedrības deleģētās valsts kultūras funkcijas nodrošināšanas izdevumu segšanai 2011.gadā, nepalielinot kapitālsabiedrībai nepieciešamo valsts budžeta dotāciju 2011.gadā deleģētās valsts kultūras funkcijas īstenošanai.  |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Valsts ieņēmumu dienests  |
|  2. |  Projekta izpildes ietekme uz pārvaldes funkcijām | Funkcijas netiek paplašinātas.  |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija | Nav |

*Anotācijas II, IV, V un VI sadaļa – projekts šīs jomas neskar*

Kultūras ministre S.Ēlerte

Vīza: Valsts sekretāre S.Zvidriņa

16.06.2011.

1293

I.Vasmane, 67330262, Iluta.Vasmane@km.gov.lv